paragraph_text: U vrijeme izgradnje neboder se nazivao Palača Arbori. Naime, investitor je bio Al Caponeov knjigovođa Marco Arbori, povratnik iz Amerike, koji je želio podići poslovno-stambenu građevinu sa svom infrastrukturom, po uzoru na američke standarde. Tako je u skladu s propisima pod zemljom uređeno protuavionsko sklonište, ložionica za centralno grijanje i spremišta. Prizemna zona bila je namijenjena trgovačkom magazinu iz Milana, međukat njegovim poslovnicama, dok su na ostalim katovima stanovi. Stanovi su većih kvadratura, kuhinje s ugrađenim ormarima, a šesti kat smatrao se elitnim (primjerice, jedan stan je imao dva ulaza). Na krovu je zajednička praonica i sušionica rublja<ref>.